section_heading: Životopis
paragraph_text: Iako je rođen u Sarajevu, obitelj mu se 1935. godine seli u Zagreb gdje 1946. godine počinje svirati trubu, 1954. godine završava srednju glazbenu školu. Sljedeće godine postaje članom Komornog orkestra Radio Zagreba, a 1958. postaje solist u Zagrebačkoj filharmoniji. U Beču 1961. godine završava tamošnju glazbenu akademiju, a pri povratku u Zagreb počinje voditi Plesni ansambl Radio Zagreba. Na ljubljanskog Akademiji između 1962. i 1966. godine predaje trubu te potom odlazi u München gdje dvije godine djeluje kao slobodni umjetnik. Od 1968. godine predaje trubu na zagrebačkoj Muzičkoj akademiji,a kao gost predavač zaposlen je na akademiji u Kölnu 1985. i 1986. te ponovno između 1987. i 1994.